Hukumomin gwamnati 50 ke karkashin kulawar shugabannin wucin-
Hukumomin gwamnati 50 ke karkashin kulawar shugabannin wucin-gadi
By Fassarar Abubakar Haruna | Publish Date: Jun 27 2018 8:20PM
Binciken da Aminiya ta gudanar ya gano cewa kimanin hukumomin gwamnati 50 ne ke karkashin jagorancin shugabannin wucin-gadi bayan da shugabaninsu suka yi ritaya ko kuma aka kore su inda hakan ya janyo ayyukasu ke tafiyar hawainiya.
Hakan na zuwa ne watanni takwas bayan da Shugaba Muhammadu Buhari ya bayyana zai nada sabbin ministoci tare da membobin hukumomin gwamnati.
A ranar 31 ga watan Oktoban shekarar da ta gabata, Buhari ya bayyana a taron majalisar koli ta jam’iyyar APC cewa yana da aniyar fadada majalisar ministocinsa daga 36 zuwa wani adadi da bai bayyana ba.
Shugaba Muhammadu Buhari ya bayyana cewa zai nada membobin gudanarwar hukumomi da ma’aiktun gwamnatin.
Kimanin hokumomi 12 na gwamnati suna karkashin ma’aikatar ilimi 11 suna karkashin ma’aikatar albarkatun noma sai uku da ke karkashin ma’aikatar ayyuka da wuta da gidaje biyu kuma suna karkashin ma’aikatar yada labarai da al’adu sauran kuma suna karkashin fadar shugaban kasa da kuma ofishin sakataren gwamnati.